Нанҳәамза 16 рзы Аҧсны Аҳәынҭқарра Ахада Рауль Ҳаџьымба Урыстәылатәи Афедерациа амшынтәи аӡиастәи транспорт Афедералтә усбарҭа анапхгаҩы ихаҭыҧуаҩ Захар Џьиоев дидидкылеит.
Аиҧылараҟны ирзааҭгылан Аҧсны Аҳәынҭқарреи Урыстәылатәи Афедерациеи рбаӷәазақәа рыбжьара иааиҧмырҟьаӡакәа апассаџьыртә еимадара аиҿкаара иадҳәалаз азҵаатәқәа.
"Бзиала шәаабеит ҳәа шәаҳҳәоит Аҧсны. Ҳара агәра ҳгоит Урыстәыла Афедерациа Ахадеи ҳареи еибаҳҳәахьаз аусурақәа зегьы ианраамҭоу ишынагӡахо. Акрааҵуеит ҳара ҳусбарҭақәа арҭ азҵаарақәа рхала аӡбара рҽазыршәоижьҭеи, раҧхьа иргыланы иҟаҵатәыз, иара ашыцә иадҳәалоу аусурақәа, реиҳарак нагӡоуп,"- иҳәеит Ахада.
"Хымҧада, иазҧхьагәаҭоу аусқәа зегьы нагӡахоит. Сара саара хықәкыс иамоуп аусқәа зегьы агәаҭара ишазхиоу аилкаара. Уи жьҭаарамзазы иалыршахоит ҳәа ҳгәы иаанагоит. Еилкаауп раҧхьа ари апассаџьырцәа рыда шакәхо, макьана атехника иадҳәалоу азҵаарақәа аус рыдаҳулоит, анаҩс, ҳәарада, иааиуа ашықәс инаркны иааиҧмырҟьаӡакәа ареисқәа еиҿаҳкаауеит,"- иҳәеит Захар Џьиоев.
Возврат к списку